Në bazë të nenit 223 paragrafit 2 të Ligjit mbi planifikim hapësinor dhe ndërtimit të objekteve („Fleta zyrtare e MZ“, nr. 06/17, 044/18, 063/18, 011/19), si dhe nenit 53 paragrafit 1 pikës 2 të Statutit të Kuvendit të Komunës së Tuzit, („Fleta zyrtare e MZ- dispozitat komunale“, nr. 24/19), Kuvendi i Komunës së Tuzit, në seancën e mbajtur më 18.07.2019, ka sjellë

**VENDIM**

**mbi ndërtimin e objekteve lokale me interes të përgjithshëm**

**I DISPOZITAT E PËRGJITHSHME**

**Neni 1**

Me këtë vendim rregullohen kushtet dhe procedura e ndërtimit, vendosjes dhe largimin të objekteve lokale me interes të përgjithshëm.

**Neni 2**

Ndërtimi i objekteve lokale me interes të përgjithshëm është bashkësi veprimtarish i cili përfshin përcaktimin e lokacioneve me elemente urbano-teknike të kushteve për ndërtimin e projektit kryesor, revizionin e projektit kryesor, dhënien e lejes për ndërtimin, ndërtimin e objekteve dhe dhënien e lejeve për shfrytëzimin e objekteve.

Ndërtimin e objekteve me interes të përgjithshëm përket në grupin e punëve me interes të përgjithshëm popullatës lokale.

**Neni 3**

Me objekte lokale me interes të përgjithshëm, në kuptimin e këtij Vendimi, trajtohen:

* Rrugët komunale ( lokale dhe të pa kategorizuara) dhe objektet përcjellëse;
* Infrastruktura e ujësjellësit dhe kanalizimeve;
* Kalimet mbitokësore dhe nëntokësore;
* Rrugët në lagje dhe sheshet;
* Sipërfaqja publike dhe e gjelbër dhe parqet e qytetit;
* Vendet publike për parking;
* Garazhet publike;
* Tregjet;
* Varrezat e qytetit;
* Infrastruktura e furnizimit publik me energji diellore;
* Teleferikët të cilat punohen në territorin e njësisë së vetëqeverisjes lokale;
* Ndriçimi publik;
* Objektet dhe rrjetet distributive të nivelit me tension deri 35 kw;
* Infrastruktura telekomunikative;
* Objektet e zhvillimit rural (bujqësor, banimit, turizmit, blegtorisë, vreshtarisë, pemëtarisë); etj.
* Shtëpia e pëlqeve;

**II PËRCAKTIMI I LOKACIONIT ME ELEMNTET PËR KUSHTET TEKNIKO URBANISTIKE PËR HARTIMIN E PROJEKTIT KRYESOR**

**Neni 4**

Lokacioni me elementet për kushtet tekniko-urbanistike (në tekstin e mëtejmë: lokacioni), në kuptim të këtij vendimi, është vendi në territorin e njësisë vetëqeverisjes lokale në të cilën zhvillohen punimet në ndërtimin e objekteve lokalE me interes të përgjithshëm.

Lokacioni nga neni 1 i këtij paragrafi e përcakton vendimin dhe organin ekzekutiv të njësisë së vetëqeverisjes lokale.

**Neni 5**

Vendimi nga neni 4, paragrafi 2 i këtij vendimi përmban në veçanti:

* Llojin e objektit lokal me interes të përgjithshëm;
* Detyrën programore në hartimin e projektit kryesor;
* Të dhënat themelore për objektin në varësi nga lloji i objektit;
* Elementet e kushteve urbanistiko-teknike;
* Të dhënat grafike të lokacionit në hartën kadastrale të kryer nga ana e organizatës gjeodezike të autorizuar;
* Të dhëna të tjera në interes për punimin e projektit kryesor.

**III PROJEKTI KRYESOR**

**Neni 6**

Projekti kryesor në kuptimin e këtij vendimi punohet për kërkesën e dhënies së lejes për punimin e objekti lokal në interes të përgjithshëm, si dhe për punimin e atij objektit.

Projekti kryesor punohet në bazë të vendimit nga neni 4 paragrafi 2 i këtij vendimi e ne përputhshmëri me rregulloret e Ligjit mbi rregullimin hapësinor dhe ndërtimin e objektit (në tekstin e mëtejmë: Ligjit) me normativa të vlefshme teknike standardet dhe normat e kualitetit.

Shoqëria afariste, personi juridik gjegjësisht ndërmarrësi i cili harton, ose gjegjësisht e revidon projekti kryesorë nga neni 2 i këtij paragrafi duhet para fillimit të realizimit të kryerjes së veprimtarisë, të sigurojë dhe ti posedojë gjatë gjithë punës përgjegjësitë e veta të siguruara për dëmin i cili do të mund ti ndodhte investitorëve ose personave të tretë në lidhje me ushtrimin e veprimtarisë së vet.

**IV LEJA PËR NDERIMIN E OBJEKTEVE LOKALE ME INTERES TË PËRGJITHSHËM**

**Neni 7**

Objektet lokale me interes të përgjithshëm mund të ndërtohen në bazë të lejes për ndërtim (në teksti e mëtejmë: Leje) dhe projektit kryesor të reviduar.

Lejen për ndërtimin e objektit nga neni 3 i këtij vendimi e lëshon organi administratës lokale kompetent për punët në ndërtimin e objekteve.

Leja nga neni 2 të këtij paragrafi jepet me aktvendim.

**Neni 8**

Leja për punim jepet në bazë të dokumentacioneve vijuese :

* Vendimit nga neni 4 paragrafit 2 të këtij Vendimi;
* Dëshmive për të drejtë pronësie, gjegjësisht për të drejt tjetër në truall;
* Projektit kryesor me raport për kryerjen e revizionit të punuara në 6 (gjashtë) kopje nga të cilat 3 (tri) në formën digjitale të mbrojtur;
* Dëshmive të tjera gjegjësisht pëlqimit në përputhshmëri me rregullore të veçanta.

Dëshmitë nga paragrafi 1 pikës 1, 2 dhe 4 të këtij neni i siguron organi kompetent për dhënien e lejes sipas obligimit zyrtar.

Për dhënien e dëshmive nga paragrafi 1 pika 2 dhe 4 e këtij neni nuk paguhet taksë, kompensim , gjegjësisht shpenzime të tjera.

Në qoftë se organi kompetent, gjegjësisht institucionet, nuk japin vërtetime nga paragrafi 1 pika 4 e këtij neni, në afat prej 10 ditësh prej ditës së pranimit të kërkesës për dorëzimin e tyre, do të trajtohet se pajtohen me projektin kryesorë të reviduar.

Në procesin e dhënies së lejes, çdo pjesë e veçantë e projektit kryesorë vërtetohet me vulë në të cilën është i shkruar numri, data dhe nënshkrimi i personit kompetent, si dhe me vulë në çdo fletë të projektit.

**Neni 9**

Leja jepet në afat prej 30 (tridhjetë) ditësh nga dita e dorëzimit të kërkesës në qoftë se janë plotësuar kushtet nga neni 8 i këtij vendimi.

Leja përmban, në veçanti: të dhënat kryesore për dorëzuesin e kërkesës, projektuesit kryesorë dhe revidentit, llojin dhe qëllimin e objektit, të dhënat për lokacionin dhe vendimin nga neni 4 paragrafi 2 i këtij vendimi.

**V PUNIMI I OBJEKTEVE LOKALE ME INTERE TË PËRGJITHSHËM**

**Neni 10**

Punimi i objektit nga paragrafi 3 i këtij vendimi mund të fillojë në bazë të lejes dhe projektit të reviduar kryesor.

Punimi i objektit nga paragrafi 1 i këtij neni, gjegjësisht realizimi të punëve të veçanta në ndërtimin e këtij objekti kryhet në përputhshmëri me rregulloret e ligjit.

**VI LEJA PËR PËRDORIMIN E BJEKTEVE LOKALE ME INTERES TË PËRGJITHSHËM**

**Neni 11**

Shfrytëzimi i objektit nga neni 3 i këtij vendi lejohet pas marrjes së lejes për shfrytëzim.

Lejen për shfrytëzim e lëshon organi i administratës lokale kompetent për punë dhe ndërtimin e objekteve. Lejen nga paragrafi 2 i këtij neni jepet me aktvendim.

**Neni 12**

Me kërkesë për dhënien e lejes për përdorim të objekteve lokale me interes të përgjithshëm dorëzohet me:

* deklarata e inxhinier mbikëqyrjes që objekti është i punuar ne pajtim me lejen dhe planin e reviduar kryesor;
* vërtetimi mbi obligimet e kryera në pajtim me rregullore të veçanta;
* elaborati i të dhënave origjinale nga terreni të gjendjes së kryer e vërtetuar nga ana e organizatës së licencuar gjeodezike.

**Neni 13**

Leja jepet në afatin prej 7 ditësh prej ditës s pranimit të raportit që objekti është i përshtatshëm për përdorim.

Përshtatshmëria për përdorimin e objektit vërtetohet me kontroll teknik.

**Neni 14**

Në suazat e kontrollit teknik, autorizimin për kryerjen e tyre, përgatitjet e raporteve për kontrollin teknik dhe veprimi sipas raportit bashkërisht zbatohen rregulloret e ligjit.

**VII MBIKËQYRJA**

**Neni 15**

Mbikëqyrjen mbi zbatimin e këtij vendimi kryen organi administratës lokale kompetent për punët e rregullimit hapësinor dhe ndërtimit të objekteve.

Mbikëqyrjen inspektuese mbi zbatimin e këtij vendimi kryen organi inspektues kompetent.

**VIII DISPOZITAT PËRFUNDIMTARE**

**Neni 16**

Ky vendim hy në fuqi ditën e tetë nga dita e publikimit në “Fletën zyrtare të Malit të Zi- dispozitat komunale”.

Numër: 02-030/19-4090

Tuz, 18.07.2019

**KUVENDI I KOMUNËS SË TUZIT**

**Kryetari,**

**Fadil Kajoshaj**